VALSTYBINIO SOCIALINIO DRAUDIMO FONDO VALDYBOS

Į S A K Y M A S

DĖL DUOMENŲ PATEIKIMO TVARKOS APIE MOTINOS (TĖVO), ESANČIOS VAIKO NUO VIENERIŲ IKI TREJŲ METŲ AMŽIAUS PRIEŽIŪROS ATOSTOGOSE, DRAUDIMĄ VSD BAZINEI PENSIJAI

1996 m. kovo 8 d. Nr. 56

Vilnius

PATVIRTINTI:

1. Duomenų apie motinai (tėvui) suteiktas atostogas vaiko priežiūrai nuo vienerių iki trejų metų amžiaus pateikimo, kaupimo ir naudojimo tvarką (pridedama).

2. Pranešimą apie atostogų suteikimą (nutraukimą) motinai (tėvui) vaiko priežiūrai nuo vienerių iki trejų metų amžiaus forma 9-SD (pridedama).

DIREKTORIUS	V. KUNCA

______________

PATVIRTINTA

VSDF valdybos direktoriaus

1996 m. kovo 8 d.

įsakymu Nr. 56

Duomenų apie motinai (tėvui) suteiktas atostogas vaiko priežiūrai nuo vienerių iki trejų metų amžiaus pateikimo, kaupimo ir naudojimo tvarka

Valstybinių socialinio draudimo pensijų įstatymo 2 straipsnio 8 punktas (1995 m. rugsėjo 28 d. redakcija) numato, kad motina arba tėvas, drausti pagal VSD įstatymo 4 str. 1 punktą ir išleisti į atostogas vaiko priežiūrai nuo vienerių iki trejų metų amžiaus, per šių atostogų laiką nuo 1996 01 01 valstybės lėšomis draudžiami bazinei socialinio draudimo pensijai.

Draudimo stažui patvirtinti draudimo bazinei VSD pensijai laikotarpiai turi būti nustatomi kiekvienam asmeniui ir fiksuojami VSDF valdybos teritorinio skyriaus apdraustųjų duomenų bazėje.

Siekiant užtikrinti, kad VSDFV teritorinių skyrių apdraustųjų duomenų bazėje būtų sukaupta visa informacija apie asmenis, kuriems suteiktos atostogos vaiko priežiūrai nuo vienerių iki trejų metų amžiaus, tų atostogų laikotarpių trukmę, taip pat sudaryti galimybę tiksliai nustatyti VSD įmokų sumą, kurią VSDF biudžetui turi sumokėti valstybės biudžetas, nustatoma tokia duomenų pateikimo tvarka:

1. Draudėjas, kuris, vadovaudamasis LR atostogų įstatymu, suteikia atostogas motinai (tėvui), auginančiai vaiką nuo vienerių iki trejų metų amžiaus, užpildo ir pateikia VSDFV teritoriniam skyriui „Pranešimą apie atostogų suteikimą (nutraukimą) motinai (tėvui) vaiko priežiūrai nuo vienerių iki trejų metų amžiaus (forma 9-SD).

2. Pranešime eilės tvarka pildomi:

Draudėjo duomenys:

– draudėjo kodas – pagal registravimo draudėju pažymėjimą;

– draudėjo pavadinimas – įmonės, įstaigos, organizacijos pavadinimas;

– draudėjo adresas ir asmens, atsakingo už dokumento pildymą, darbo telefono numeris.

Apdraustojo duomenys:

– apdraustojo asmens vardas, pavardė;

– apdraustojo asmens kodas – iš VSD pažymėjimo arba LR piliečio paso;

– apdraustojo valstybinio socialinio draudimo pažymėjimo serija ir numeris;

– atostogų pradžios data – pagal draudėjo įsakymą ar potvarkį;

– atostogų pabaigos data – paskutinė atostogų diena pagal draudėjo įsakymą ar potvarkį;

– vaiko gimimo data (metai, mėnuo, diena) – pagal vaiko gimimo liudijimą.

3. Pranešimą pasirašo jį užpildęs darbuotojas. Po to jis patvirtinamas įmonės (įstaigos, organizacijos) vadovo parašu, spaudu ir per 5 dienas perduodamas VSDFV teritoriniam skyriui, kuriame įmonė (įstaiga, organizacija) registruota draudėju.

4. Kai asmuo, išleistas į atostogas vaiko priežiūrai nuo vienerių iki trejų metų amžiaus, grįžta iš atostogų anksčiau nurodyto laiko, draudėjas pildo naują pranešimą 9 SD forma, kuriame nurodomi draudėjo, apdraustojo duomenys ir atostogų nutraukimo data, t. y. paskutinė atostogų diena.

5. Kai motinai (tėvui), auginančiai vieną vaiką iki trejų metų amžiaus, suteikiamos naujos atostogos kito, vėliau gimusio vaiko priežiūrai nuo vienerių iki trejų metų amžiaus, draudėjas užpildo ir pateikia VSDF valdybos teritoriniam skyriui naują Pranešimą 9 SD forma, kaip tai numatyta šios tvarkos 2 punkte.

6. VSDF valdybos teritoriniame skyriuje draudėjo pateikti duomenys apie motinai (tėvui) suteiktas atostogas vaiko priežiūrai nuo vienerių iki trejų metų amžiaus suvedami į kompiuterinę apdraustųjų duomenų bazę ir programiniu būdu sutikrinami su duomenimis, kurie apie šį asmenį draudėjų pateikiami 3-SD, 2a-SD, 2b-SD, 8a-SD formose.

7. Pasibaigus kalendoriniam ketvirčiui, VSDFV teritoriniai skyriai programiniu būdu nustato asmenų skaičių, per tą laikotarpį buvusių vaiko priežiūros atostogose nuo vienerių iki trejų metų amžiaus, ir priskaičiuotų VSD įmokų sumą. Suvestiniai duomenys pateikiami VSDF valdybai kartu su to ketvirčio finansine apyskaita (formą nustato VSDF valdyba).

8. Jeigu motina (tėvas) išleista vienoje darbovietėje atostogų vaiko priežiūrai nuo vienerių iki trejų metų amžiaus, kitoje darbovietėje turi pajamų (kas mėnesį MMA ir daugiau), nuo kurių nustatyta tvarka turi būti skaičiuojamos ir mokamos VSD įmokos, arba gauna ligos, motinystės, motinystės (tėvystės) pašalpas, tai per tą laikotarpį draudimas bazinei pensijai valstybės biudžeto sąskaita jai netaikomas.

9. Žinios apie draudimo bazinei pensijai laikotarpį VSD pažymėjime įrašomos tik pasibaigus atostogoms vaiko priežiūrai nuo vienerių iki trejų metų amžiaus, vadovaujantis skyriaus informacinėje bazėje esančiais duomenimis.

VSD pažymėjime eilės tvarka įrašoma:

– įrašo data, draudėjo pavadinimas, draudėjo kodas, o eilute žemiau (3 ir 4 skiltyse) rašoma (atostogos vaiko priežiūrai nuo vienerių iki trejų metų amžiaus), toliau, tam skirtoje skiltyje, nurodomas laikotarpis, įmokų tarifas (50 proc.) ir VSD įmokų suma.

Žinias VSD pažymėjime įrašo ir nustatyta tvarka patvirtina VSDFV teritorinio skyriaus darbuotojai.

______________

PATVIRTINTA Valstybinio

socialinio draudimo

Forma 9-SD	fondo valdybos 1996 03 08

(kodas 0643013)	įsakymu Nr. 56

SUDERINTA Statistikos

departamento prie LR

Vyriausybės 1996 02 27

raštu Nr. 0111-03-04

Pranešimas apie atostogų suteikimą (nutraukimą) motinai (tėvui) vaiko priežiūrai nuo vienerių iki trejų metų amžiaus

Draudėjo kodas	pavadinimas

adresas ________________________________ tel.

Apdraustojo asmens

vardas, pavardė

Apdraustojo asmens kodas

Soc. draudimo pažymėjimo serija	Nr.

Atostogos suteiktos nuo	iki

Atostogų nutraukimo data

Vaiko gimimo data

Įmonės vadovas / ______________/	__________________________

parašas)	(vardo raidė, pavardė)

Užpildė/______________________/	___________________________

parašas)	(pareigos, vardo raidė, pavardė)

Data _________________

A. V.

______________